
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 34P/51/2024 1624201058 07. 10. 2024 Mgr. Zuzana Krajňáková ECLI:SK:OSMA:2024:1624201058.2
ROZSUDOK V MENE SLOVENSKEJ REPUBLIKY Okresný súd Malacky, sudkyňou Mgr. Zuzanou Krajňákovou, v právnej veci navrhovateľky – manželky A. B., C. D., nar. XX.XX.XXXX, bytom E. F. XXX, právne zastúpená JUDr. Lucia Sukopová, advokátka so sídlom Františkánska 5, Trnava, a manžela A. B., nar. XX.XX.XXXX, bytom E. F. XXX, o rozvod manželstva a úpravu pomerov manželov na čas po rozvode k maloletému dieťaťu: G. B., nar. XX.XX.XXXX, bytom ako matka, zastúpená kolíznym opatrovníkom Úradom práce, sociálnych vecí a rodiny Malacky, so sídlom Záhorácka 2942/60A, Malacky, takto rozhodol: I. Súd manželstvo A. B., C. D., nar. XX.XX.XXXX v A. a A. B., nar. XX.XX.XXXX v B., uzavreté dňa XX.XX.XXXX v E., zapísané v knihe manželstiev Matričného úradu E., vo zväzku X, ročník XXXX, na strane XX, pod poradovým číslom X, rozvádza. II. Súd schvaľuje nasledovnú rodičovskú dohodu: „Maloletá G. B., nar. XX.XX.XXXX, sa na čas po právoplatnosti rozsudku v časti o rozvode manželstva rodičov zveruje do osobnej starostlivosti matky s tým, že zastupovať maloletú a spravovať jej majetok sú oprávnení obaja rodičia. Otec sa zaväzuje prispievať na výživu maloletej G. výživným vo výške 390 Eur mesačne, a to vždy do 15. dňa v mesiaci vopred k rukám matky, počnúc právoplatnosťou tohto rozsudku. Styk otca s maloletou sa ponecháva neupravený.“ III. Žiaden z účastníkov n e m á nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením.
Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

